ועדת הכנסת, כנסת 24, פרוטוקול מספר 51, 2021-12-21 09:00

ניר אורבך: בוקר טוב.

ניר אורבך: אני מתכבד לפתוח את ישיבת ועדת הכנסת.

ניר אורבך: היום יום שלישי י"ז בטבת התשפ"ב, 21 בדצמבר 2021.

ניר אורבך: הנושא הראשון על סדר-היום: ערעורים על החלטת הנשיאות שלא לאשר דחיפות הצעות לסדר-היום בנושאים הבאים: 1.

ניר אורבך: הגבלת הורות לבעלי מוגבלויות, של חבר הכנסת עופר כסיף; 2.

ניר אורבך: סירוב נציב קבילות השופטים אורי שהם להופיע בכנסת וסירוב יושב-ראש ועדת החוקה לכפות את התייצבותו לדיון, של חברי הכנסת אורי מקלב ואבי מעוז.

ניר אורבך: חבר הכנסת מקלב, נתחיל בנושא שלך, בבקשה.

ניר אורבך: אה, הינה, חבר הכנסת כסיף.

ניר אורבך: בסדר.

ארבל אסטרחן: רגע, חבר הכנסת מעוז לא מגיע?

עופר כסיף: אם אפשר להתחיל, כי יש לי ועדה אחרת.

ניר אורבך: אז חבר הכנסת כסיף, בבקשה.

עופר כסיף: תודה רבה.

עופר כסיף: בוקר טוב לכולם.

עופר כסיף: תודה.

עופר כסיף: ההצעה שביקשתי ונדחתה – רק שנייה – הצעה שביקשתי ונדחתה נוגעת להגבלת הורות לאנשים עם מוגבלויות.

עופר כסיף: וכפי שפורסם בכתבה שהתפרסמה, ובעטיה בעצם ביקשתי את ההצעה הזאת, נאמר בה שהמדינה מגבילה הייתה הזכות להורות לאנשים בעלי מוגבלויות, ושיצא דוח ממשלתי שמכיר בבעיה הזאת.

עופר כסיף: וכפי שכתוב, אני רוצה להתייחס לכותרות, כי אין לנו את הזמן כמובן לעבור על הכול.

עופר כסיף: אבל תשימו לב מה כתוב בכתבה, שמבטאת את רוח הדוח: "רוצה סיוע בדיור?

עופר כסיף: אל תעשי ילדים.

עופר כסיף: מעוניינת להתחתן?

עופר כסיף: תעברי קודם עיקור, טיפולי פוריות שהפסיכיאטרית תאשר, בין אם זו מוגבלות פיזית, קוגניטיבית או נפשית, סטיגמות, מכשולים" וכן הלאה וכן הלאה.

עופר כסיף: והדוח הממשלתי הזה בעצם מפרט את החסמים.

עופר כסיף: אני חושב שזה דבר מביש, שזה דבר שמזכיר אפילו מקומות וימים אפלים.

עופר כסיף: ולדעתי, הכנסת חייבת לדון בנושא הזה.

עופר כסיף: ואני חייב להגיד שדי נדה

עופר כסיף: מתי מזה שהבקשה שלי לא התקבלה, למרות שזה קורה הרבה.

עופר כסיף: אבל אני חושב שבמקרה הזה, גם אני בדרך כלל לא מערער, אבל אני חושב שהמקרה הזה זה באמת נושא שלא ייתכן שנעבור הלאה בסדר-היום.

עופר כסיף: זהו.

עופר כסיף: תודה.

ניר אורבך: תודה, חבר הכנסת כסיף.

ניר אורבך: יציג את עמדת הנשיאות חבר הכנסת איתן גינזבורג, בבקשה.

איתן גינזבורג: תודה רבה, אדוני היושב-ראש.

איתן גינזבורג: ראשית, אני מסכים.

יצחק פינדרוס: אני מבקש אחר כך את זכות ההתייחסות.

ניר אורבך: סליחה?

יצחק פינדרוס: אני מבקש אחר כך להתייחס.

ניר אורבך: מאה אחוז.

איתן גינזבורג: אני מסכים עם עופר כסיף.

איתן גינזבורג: הדברים שהוא הקריא הם דברים מזעזעים וראוי שיקבלו התייחסות.

איתן גינזבורג: בטח שהדברים האלה לא צריכים למצוא את מקומם בחברה מתוקנת או בכל חברה שהיא.

איתן גינזבורג: אלה דברים נוראיים.

איתן גינזבורג: יחד עם זאת, הנשיאות דנה – ראשית, היא מוגבלת במספר הצעות לסדר – אבל היא גם דנה ברשימה ארוכה מאוד של הצעות לסדר חשובות ונכונות גם כן.

איתן גינזבורג: בסוף אנחנו צריכים לבחור במספר מצומצם של הצעות לסדר מכל מיני שיקולים.

איתן גינזבורג: נוסיף לכך את הרצון שלנו לצמצם ככל הניתן את – מכיוון שיש לנו, מה שנקרא, עומס רב על המליאה, מצאנו לנכון לאשר שלוש הצעות לסדר.

איתן גינזבורג: בשאר הנושאים, חשבנו שנכון שחברי הכנסת יבואו בהידברות עם ראשי הוועדות השונות, כדי לקיים דיונים כאלה ואחרים בוועדות.

איתן גינזבורג: ולכן מכל הצעות לסדר שהוגשו, והוגשו רבות אתמול, החלטנו להתמקד בשלוש, ודחינו את כל השאר לא בשל תוכנן או אי חשיבותן, אלא בסוף צריך להכריע.

איתן גינזבורג: ולכן אבקש לכבד את הצעת הנשיאות.

ניר אורבך: חבר הכנסת פינדרוס.

שמחה רוטמן: אפשר להגיד אילו הצעות אושרו, לפני?

ניר אורבך: כן.

ניר אורבך: הצעות שאושרו הן: 1.

ניר אורבך: הצעה לסדר-היום בנושא: התפטרויות במשטרת ישראל, ובפרט במחוז הדרום, של חברות הכנסת רות וסרמן לנדה, אורית מלכה סטרוק ולימור מגן תלם; 2.

ניר אורבך: הצעה לסדר-היום בנושא: עדויות מטלטלות על המשלוחים החיים, של חברי הכנסת יסמין פרידמן, מוסי רז ואלון טל; 3.

ניר אורבך: הצעה לסדר-היום בנושא: ההדרה והאפליה בקבלת מלש"בים ובשליחת זימונים מיחידות המודיעין והטכנולוגיה בצה"ל, של חבר הכנסת יעקב מרגי.

יצחק פינדרוס: תראה, יש שני סוגי הצעות לסדר.

יצחק פינדרוס: יש הצעות לסדר שבאמת יש נושא שהוא כרגע בכותרות ואנשים רוצים להתבטא בעניין הזה.

יצחק פינדרוס: זה בסדר גמור.

יצחק פינדרוס: יש נושאים עקרוניים שאני חושב שכולנו צריכים ככנסת להתמודד איתם.

יצחק פינדרוס: זה בכלל לא משנה מה זה, אבל צריך להתמודד איתו.

יצחק פינדרוס: סוג סיפור כזה זה סיפור משמעותי.

יצחק פינדרוס: זאת אומרת, אם הוא קורה ב-backyard שלנו, זאת אומרת, במסגרת של פקידים, ואפילו לא במסגרת של החלטות ממשלה, לצורך העניין, אלא הוא במסגרת פקידותית, נושא כזה אמור למצוא את הדרך, גם בנשיאות הכנסת, איפה ידונו עליו.

יצחק פינדרוס: מישהו צריך לדון על הדבר הזה.

יצחק פינדרוס: זה לא יכול להיות מצב.

יצחק פינדרוס: יש כבר את ההתפטרות של שוטרים.

יצחק פינדרוס: כן.

יצחק פינדרוס: הוא נושא שנמצא כרגע בכותרת.

יצחק פינדרוס: הוא בסדר.

יצחק פינדרוס: הוא לא איזושהי מדיניות ממשלתית שקורית מאחורי הגב.

יצחק פינדרוס: תקלה שאנחנו אומרים אנחנו רוצים להעלות אותה לסדר-היום.

יצחק פינדרוס: פה אתה מדבר על מדיניות שקורית.

יצחק פינדרוס: כך פורסם.

יצחק פינדרוס: אבל כנראה שיש בזה משהו, קורה.

יצחק פינדרוס: מישהו צריך לדון על זה.

יצחק פינדרוס: עכשיו, איך אתם חושבים לנפשכם, תשוו בנפשכם, מי אמור לדון על זה, מי אמור לטפל בזה.

יצחק פינדרוס: אנחנו אומרים לפנות למבקר המדינה שיבדוק ויביא לנו דוחות שנתיים אולי.

יצחק פינדרוס: ואז בוועדה לביקורת המדינה – הרי אני חושב שבשביל זה קיימת כנסת.

יצחק פינדרוס: אם יש נושאים מהותיים שקורים בדלת האחורית שלנו כמדינה, מישהו צריך לטפל בזה.

יצחק פינדרוס: זאת אומרת, לא תגידו: רבותיי, הבנו; אולי שבוע הבא; יש כרגע שבוע לחוץ; אנשים זה, נעשה את זה בשבוע הבא.

יצחק פינדרוס: אבל מישהו שצריך לתת את הדעת על הדבר הזה.

איתן גינזבורג: אבל התשובה היא כזאת.

יצחק פינדרוס: אני באמת אומר.

יצחק פינדרוס: חבר הכנסת כסיף העלה פה נושא.

יצחק פינדרוס: אני לא הכרתי אותו.

יצחק פינדרוס: לא ידעתי שהוא קיים.

איתן גינזבורג: אז התשובה היא כזאת, חבר הכנסת פינדרוס.

יצחק פינדרוס: אני חושב שכל אחד שקורא את זה, גם אתה ברגע מסוים אמרת: רגע, מה?

יצחק פינדרוס: זה באמת קיים?

יצחק פינדרוס: משהו פה לא מסתדר לי.

יצחק פינדרוס: אני חושב שכל חבר כנסת, דרך אגב.

יצחק פינדרוס: זה משהו, איזשהו אקט פוליטי של להעלות משהו לסדר-היום.

יצחק פינדרוס: צריך למצוא לזה פתרון.

יצחק פינדרוס: אני לא יודע אם הפתרון הוא כרגע, איך קוראים לזה.

יצחק פינדרוס: אנחנו צריכים למצוא לדבר כזה פתרון איך ידונו עליו.

יצחק פינדרוס: לא פתרון לדבר, אלא איך ידונו עליו.

איתן גינזבורג: בסדר.

איתן גינזבורג: אבל שנייה, רגע.

איתן גינזבורג: זה לא תפקיד הנשיאות.

איתן גינזבורג: אנחנו לא מאשרים כל הצעה לסדר.

איתן גינזבורג: אנחנו מאשרים הצעות דחופות לסדר.

איתן גינזבורג: זה אומר שהכנסת תעצור, במירכאות, כן?

איתן גינזבורג: תפנה את הכול ותדון בנושא הזה השבוע.

איתן גינזבורג: אוקיי?

איתן גינזבורג: עכשיו אני לא אומר שהנושא לא חשוב.

איתן גינזבורג: אמרתי שהוא נושא חשוב.

איתן גינזבורג: אבל גם יש פה הרבה נושאים חשובים אחרים שהוגשו אתמול.

איתן גינזבורג: רשימה ארוכה של נושאים שהוגשו, של 120 חברי הכנסת.

איתן גינזבורג: אבל בסוף צריך לבחור.

יצחק פינדרוס: - - -

איתן גינזבורג: שנייה, חבר הכנסת פינדרוס.

איתן גינזבורג: זה לא אומר שזה שהצעה לא התקבלה מוריד מחשיבותה.

איתן גינזבורג: זה אומר שאפשר למצוא לה מסגרת דיון אחרת, ויש מסגרות דיון אחרות: בדיון מהיר, בהצעה רגילה לסדר, בשאילתות, בהרבה מאוד דרכים, בסדר?

איתן גינזבורג: לאו דווקא בהצעה דחופה לסדר.

איתן גינזבורג: עכשיו, יכול להיות שביום אחר, בשעה אחרת, היה נבחר.

איתן גינזבורג: יכול להיות.

יצחק פינדרוס: אני - - -

איתן גינזבורג: עוד מילה.

איתן גינזבורג: אנחנו לא מעבירים נושא משבוע לשבוע.

איתן גינזבורג: מדוע?

איתן גינזבורג: כי בשבוע הבא יהיו עוד בקשות חדשות, ואנחנו גדלים כל פעם בבקשות שהוגשו לאותו שבוע.

איתן גינזבורג: הכלי של הצעה דחופה לסדר, זה אומר שביום שני דנים על מה שיידון ביום רביעי.

איתן גינזבורג: ולכן דחינו את הבקשה, לא כי היא של עופר כסיף, לא כי היא זה הנושא, כי היו הרבה מאוד נושאים.

איתן גינזבורג: ובסוף היינו צריכים לבחור.

יצחק פינדרוס: איתן, בוא, ברשותך, אני רוצה אולי להציע הצעה לסדר פה, הצעת ייעול.

יצחק פינדרוס: יכול להיות שהנשיאות צריכה לחשוב על רעיון עקרוני.

יצחק פינדרוס: לשריין מתוך שלושת הצעות, הצעות ציבוריות, לדיון ציבורי, פומבי, של דברים שהם כרגע קורים באיזושהי תקלה באיזשהו מקום.

יצחק פינדרוס: הצעות לנושאים מהותיים שאנחנו מרגישים שהכנסת לא מפקחת עליהם.

יצחק פינדרוס: זאת אומרת, יכול להיות שהיה צריך לשבת במקום אחד.

יצחק פינדרוס: אני לא יודע.

יצחק פינדרוס: וכל שבוע בנושא אחד.

יצחק פינדרוס: אני אומר, עם כל הכבוד לשלושת הנושאים שדנים עליהם, הם לא סוג נושאים – יש הבדל בין נושא פוליטי לנושא ציבורי כרגע ונושא שאני רוצה לעלות ולעשות ממנו כותרות, וזה בסדר.

יצחק פינדרוס: וזה תפקידה של הכנסת.

יצחק פינדרוס: אני לא מזלזל בזה.

יצחק פינדרוס: אבל יכול להיות שצריך לשריין איזושהי חלוקה, מעבר לחלוקה הפוליטית של זה, לנושאים, כי אני מרגיש בסוף – זה נכון.

יצחק פינדרוס: אתה יודע, נושא כזה, אני לא יודע אם אני אכתוב מחר לעופר כסיף על הנושא הזה, ואצטרף להצעה לסדר, כי, כמו שאמרת, יש לי נושאים כרגע.

יצחק פינדרוס: הישיבה בחומש, הכלים החד-פעמיים שלקחו לנו, והשתייה המתוקה.

יצחק פינדרוס: ואני ארצה להעלות נושאים.

יצחק פינדרוס: אבל בסוף, יש גם נושאים אחרים.

יצחק פינדרוס: אתה יודע, יש אנשים שסובלים עכשיו.

יצחק פינדרוס: צריך למצוא, אני לא יודע, את המנגנון.

יצחק פינדרוס: אולי הנשיאות מראש תחליט שהיא שמה נושא אחד.

יצחק פינדרוס: אז לא כל שבוע כל הנושאים, אבל נושא אחד שהוא נושא באמת מהותי, שהוא לא במערכת הפוליטית עכשיו בשביל ליצור כותרות, אלא באמת לדון עליו.

יצחק פינדרוס: כי אני מרגיש לא בנוח.

יצחק פינדרוס: אני אומר לך עוד הפעם.

יצחק פינדרוס: המחשבה הראשונה: חברי הכנסת, איך אתם בשבוע הבא?

יצחק פינדרוס: רגע, אולי משהו עם חד-פעמי או משהו שאורית סטרוק תגיד על התיישבות צעירה, ואז זה יהיה יותר מעניין.

ניר אורבך: חבר הכנסת פינדרוס, תודה רבה.

ניר אורבך: חבר הכנסת רוטמן, אתה רוצה להתייחס?

שמחה רוטמן: כן.

שמחה רוטמן: יכול להיות שפספסתי, כי נכנסתי כבר באיחור.

שמחה רוטמן: הבנתי שהשבוע הוחלט לאשר רק שלושה, ולא חמישה נושאים.

שמחה רוטמן: אני, דווקא בגלל צמצום עבודת הכנסת הכללית שנעשה, שעליו דיברתי אתמול במליאה, ואני חושב שהוא בעייתי, הייתי מצפה שלפחות המליאה לא תגרע את זמנה.

שמחה רוטמן: אבל לצמצום עבודת הוועדות כאשר אנחנו צריכים בעצם – כאופוזיציה, אין לנו את היכולת לפעול כמעט בשום דרך מלבד יצירת הדיונים האלה, בעיניי, מדובר בפגיעה בעבודת הכנסת.

שמחה רוטמן: ולכן עצם ההחלטה לאשר רק שלושה במקום חמישה, בעיניי, היא בעייתית.

שמחה רוטמן: זה דבר ראשון.

שמחה רוטמן: ואני חושב שוועדת הכנסת, כמובן, יש לה את היכולת להוסיף נושאים ואולי לתקן במשהו את המעוות, ולעשות שהשבוע יהיה כמו שבועות אחרים ויאושרו בהם חמישה נושאים.

שמחה רוטמן: זה לגבי זה, לגבי בעצם המספר, עוד לפני שאנחנו עוסקים בנושאים לגופם.

שמחה רוטמן: בנושאים לגופם, אני רוצה לספר לך, אדוני היושב-ראש, שבדיוק קיבלתי עכשיו הודעה ממישהו שאמר: איך יכול להיות שאתה לא מגיע לדיון?

שמחה רוטמן: אתה לא רשום בלוח הנוכחות של הכנסת.

שמחה רוטמן: עכשיו, הסיבה שאני לא רשום בלוח הנוכחות של הכנסת היא שנשארתי לישון בכנסת כדי להספיק לדבר על הנושא הזה מרוב שהוא חשוב.

שמחה רוטמן: אז לכן גרעו אותי בלילה ועוד לא הוסיפו אותי בבוקר.

שמחה רוטמן: כי באתי מהחדר ולא עברתי דרך האישור של הכניסה.

שמחה רוטמן: עד כדי כך הנושא הזה בעיניי הוא קריטי.

שמחה רוטמן: אפשר לספר על התכתובת שהייתה לנו בשעות הקטנות של הלילה?

אורי מקלב: הוא מדבר על הנושא שאני העליתי אותו.

ניר אורבך: אז רגע.

ניר אורבך: חבר הכנסת רוטמן, עוד לא הגענו אליו.

אורי מקלב: כן.

שמחה רוטמן: מאחר שאני מבקש כללית על שניהם - - -

ניר אורבך: לא.

ניר אורבך: אני אגיד לך מה.

ניר אורבך: חבר הכנסת כסיף ביקש שנעלה את הנושא שלו ראשון כי הוא ממהר לוועדה.

שמחה רוטמן: אה, אוקיי.

איתן גינזבורג: גם אני צריך ללכת.

אורי מקלב: הוא מצטרף לדברים שלי שאני אומר.

ניר אורבך: אז מייד נתחיל עם חבר הכנסת מקלב.

שמחה רוטמן: אבל ההערה הכללית שלי לגבי שלושת הנושאים נוגעת כמובן לשני הערעורים.

ניר אורבך: חבר הכנסת מקלב, בוא תעשה את זה.

ניר אורבך: אני רוצה שחבר הכנסת גינזבורג יתייחס גם לדברים שלך.

ניר אורבך: אז תתחיל.

אורי מקלב: אציג?

ניר אורבך: כן, כן, כן.

ניר אורבך: תדבר.

ניר אורבך: אחר כך אנחנו ניתן לחבר הכנסת רוטמן.

אורי מקלב: בסדר.

אורי מקלב: אבל הוא ממהר.

ניר אורבך: לא.

ניר אורבך: בסדר.

ניר אורבך: אנחנו נעשה את זה מהר עכשיו.

ניר אורבך: נצמיד את שתי ההצבעות.

אורי מקלב: לא.

אורי מקלב: לי יש מה להגיד בעניין הזה.

אורי מקלב: טוב.

אורי מקלב: אתה רוצה, אני אדבר איתך למה זה שתי הצבעות?

אורי מקלב: אני לא כל כך מבין את זה.

אורי מקלב: עכשיו הצבעות באות בנפרד, אבל - - -

ניר אורבך: אתה יודע מה, בסדר.

אורי מקלב: אבל אין בעיה.

אורי מקלב: בסדר.

ניר אורבך: אני מקבל, אני מקבל.

אורי מקלב: למה אני שואל?

אורי מקלב: זה שנראה שאתם כבר תכננתם את ההצבעה מראש.

ניר אורבך: הפוך.

ניר אורבך: הפוך.

ניר אורבך: בגלל זה אני – טוב.

ניר אורבך: חבר הכנסת מקלב, בבקשה.

אורי מקלב: תודה רבה.

אורי מקלב: תודה רבה לחבריי שהגיעו.

אורי מקלב: דיבר על התכתבות, אז באמת ההתכתבות הייתה באיזו שעה?

שמחה רוטמן: בשעה 02:00.

אורי מקלב: 02:00.

אורי מקלב: יכול להיות כן.

אורי מקלב: אצלך נראה לי יותר מאוחר שלחת הודעה בעניין הזה.

אורי מקלב: ראשית, חבריי הציעו לי לפני זה, לפני שאני ביקשתי להגיש ערער על החלטת הנשיאות, אמרו לי: בין כך ובין כך לא מאשרים כאן שום ערערים.

ניר אורבך: אישרנו ערערים.

אורי מקלב: אחת שמעתי אולי.

ניר אורבך: יותר מאחת.

איתן גינזבורג: לא, לא.

איתן גינזבורג: יותר מאחת.

ניר אורבך: יותר מאחת.

אורי מקלב: - - -

ניר אורבך: יותר מאחת.

ניר אורבך: אני בדקתי.

ניר אורבך: נו, מה אתה - - -

אורי מקלב: אולי אחת להתרשמות הזאת.

אורי מקלב: שאני גם שמשתי כמה וכמה שנים כסגן יושב-ראש הכנסת ואני באתי להציג את הנשיאות בכנסת על ערערים.

אורי מקלב: הצגתי את עמדת הכנסת.

אורי מקלב: אבל גם לא הייתי מתאבד על זה, לא התאבדתי על זה.

אורי מקלב: והבנתי מפעם לפעם יש דבר כזה.

אורי מקלב: הרי יש הליך של ערער.

אורי מקלב: אם יש הליך של ערער, אז סימן שיש, זה בנוי בסדר-יום של הכנסת שיכול להיות שיש ערער שהתקבל.

אורי מקלב: אני זוכר שאנחנו ישבנו לא פעם, במיוחד שמדבר עכשיו על שלוש הצעות שבסך הכול התקבלו.

אורי מקלב: אנחנו רגילים גם לחמש הצעות לסדר.

אורי מקלב: ועורך דין שמחה רוטמן גם אמר ודיבר על כך שהכנסת הזאת הייתה כנסת אולי לא מתוקנן, אבל כנסת מאוד – לא ישנו כאן בלילה, אנשים לא היו, רובם, רוב הכנסת לא הייתה כאן יומיים.

אורי מקלב: ולכן היום אם הכנסת ביום רביעי תיארך עוד קצת, בעוד רבע שעה של הצעה לסדר נוספת - -

איתן גינזבורג: הצעות לסדר לא זה רבע שעה.

אורי מקלב: - - לא זה מה שישנה כאן את סדר-היום.

אורי מקלב: זה לא מה שיגרום לאנשים לאיזו עייפות.

אורי מקלב: אתה יודע, אנשים השבוע היו אנשים - - -

איתן גינזבורג: מכיוון שהיית סגן יושב-ראש, אתה יודע שזה לא רבע שעה גם.

אורי מקלב: מה?

איתן גינזבורג: הצעות לסדר זה לא דבר של רבע שעה.

אורי מקלב: אני יודע.

אורי מקלב: הצעת לסדר שיש זה יכול עוד חצי שעה.

איתן גינזבורג: אתה רואה גם הצעות לסדר שאורכות שעה.

אורי מקלב: בשעות המאוחרות זה לא מה שנשאר, וגם לא מעכבים את כל הכנסת.

אורי מקלב: לא מדובר כאן עד 24:00.

אורי מקלב: הצעות לסדר, אנחנו מדברים בתקופה האחרונה ב-19:00.

אורי מקלב: אז נשארים עוד קצת.

אורי מקלב: ואני חושב שהפוך, צריך לעשות את זה.

אורי מקלב: אני גם רוצה גם להתייחס לגופם של דברים.

אורי מקלב: אני חושב שזאת הצעה – אני הרי מערער על כך שאני הגשתי הצעה לסדר על כך שגורם בכיר בגוף ממשלתי שנדרש או שהתבקש או ועדת החוקה במקרה הזה דנה בדברים שלו שהוא אמר, והוא התבטא כלפי הרב הראשון לציון, מסרב להופיע בכנסת.

אורי מקלב: זה דבר שאני זוכר לאורך שנים, תמיד זה העסיק את הכנסת.

אורי מקלב: תמיד זה היה הדבר החשוב.

אורי מקלב: לא זו אף זו, דברים כאלה נידונו בעבר כהצעות לסדר דחופות.

אורי מקלב: במיוחד כשאנחנו מדברים עכשיו על הצעה לסדר שאמורה להיות נידונה ביום שני הקרוב.

אורי מקלב: היא נדחתה בגלל הבידוד של היושב-ראש.

אורי מקלב: יכול להיות שאם לא הייתה נדחית, יכול להיות שלא הייתה לי ברירה, לא היה לי מספיק סיפק, זמן.

אורי מקלב: אבל עכשיו שבאמת יש הזדמנות לדון בזה, בדבר שמעניין, שזה חשוב לכנסת, זה חשוב מאוד למעמד של הכנסת.

אורי מקלב: אתה כוועדת הכנסת, הוועדה הראשונה, החשובה, צריכה לדאוג למעמד הכנסת כשגורם בכיר מסרב להגיע להופיע בפני הכנסת.

אורי מקלב: אני לא רוצה להרחיב שבמקרה הזה של נציבות קבילות הציבור, על שופטים, הנציב אורי שהם, אין שם איזו היררכיה מאוד מאוד ארוכה גדולה של נציגה, ממלא ממקום.

אורי מקלב: מדובר על נציב שאמר את הדברים.

אורי מקלב: וגם אין שם גם פקידות בכירה.

אורי מקלב: כך שיש חשיבות מאוד גדולה להופעה שלו.

אורי מקלב: אני חושב שזה גם תפקידה של הכנסת.

אורי מקלב: אני חושב שזה שומר על המעמד, הצעה לסדר דחופה על דבר שגורם לפולמוס.

אורי מקלב: העיתונות כבר מדברת על זה.

אורי מקלב: יש איזה כתבות, איזה כותרות.

אורי מקלב: זה לא דבר שנעשה עכשיו בהסדר בין הוועדה ולבין הגורם הזה.

אורי מקלב: זה כבר קיבל כותרות.

אורי מקלב: עכשיו זה דבר ציבורי.

אורי מקלב: חשוב מאוד שהדבר הציבורי הזה יבוא ויידון כאן בכנסת בהצעה.

אורי מקלב: ואין ברירה, לא יכול להידחות בשבוע.

אורי מקלב: ככל שהדבר הזה יקבל ביטוי ציבורי וביטוי של הכנסת, כך אני חושב שזה יחייב יותר גם את יושב-ראש הוועדה, שנמנע משום מה, ואני לא רוצה להיכנס, אני גם לא רוצה להיכנס לתוכן דבריו.

אורי מקלב: אני נכנס רק לנושא העיקרי.

אורי מקלב: אני רוצה להגיד עוד משהו.

אורי מקלב: אם הדברים הערכיים, התוכן הזה שאני אומר עכשיו גם לא מקובל עליכם, אני בכל אופן רוצה להשתמש בשני טיעונים טכניים.

אורי מקלב: קודם כול, לנושא הזה שאני דיברתי עליו היו שלושה מצטרפים.

ניר אורבך: סליחה.

ניר אורבך: חבר הכנסת מקלב, סליחה.

ניר אורבך: סליחה, חבר הכנסת מקלב.

ניר אורבך: חבר הכנסת מקלב, תמשיך.

אורי מקלב: אז אני אומר, זה נושא שנידון בעבר.

אורי מקלב: זה נושא חשוב.

אורי מקלב: זה נושא גם היום על סדר-היום.

אורי מקלב: זה דבר גם, זה - - - ואני רוצה להגיד עוד דבר, רק שני טעונים טכניים.

אורי מקלב: ראשית, להצעה הזאת הצטרפו עוד שני חברי כנסת.

אורי מקלב: והיו עוד חברי כנסת שמשום מה לא הצלחנו להביא אותם.

אורי מקלב: העוזר שלי בעניין הזה, בתפקיד חדש שיש לו הוא יודע להסתכל על נוהלי הכנסת.

אורי מקלב: הוא הסתכל בתקנות של הכנסת.

אורי מקלב: הוא ראה עד השעה עשר וחצי.

אורי מקלב: ולכן הוא הגיע בעשר וכמה דקות להציג את זה.

אורי מקלב: וסירבו לקבל ממנו עוד מצטרפים להצעה.

אורי מקלב: אני מניח שהצעה שמצטרפים אליה יותר חברי כנסת היא מתקבלת יותר.

אורי מקלב: ולא קיבלו את זה.

אורי מקלב: אני לא יודע, זה כנראה נוהל שאתם קיבלתם.

אורי מקלב: אבל בנוהל הכנסת כתוב שעד עשר וחצי אפשר להגיש הצעות לסדר.

אורי מקלב: ולא כך מתנהגים.

אורי מקלב: ואני לא יודע למה זה כך.

אורי מקלב: אבל יכול להיות שקיבלתם.

אורי מקלב: ואני אומר את זה באופן כן, זה תפקיד שהוא קיבל ממש לאחרונה והוא לא היה.

אורי מקלב: שנית, ישיבת הנשיאות, חצי מהנשיאות לא השתתפה.

אורי מקלב: שזה בעצם נציגי האופוזיציה, שהסגנים לא השתתפו.

אורי מקלב: אני מניח שלא מי שיציג את זה.

אורי מקלב: הסתבר גם שאם היו כל הסגנים, אני חושב שזה היה גם מקבל היבט אחר.

ניר אורבך: חבר הכנסת מקלב, זה לא טיעון.

איתן גינזבורג: באותו טיעון, אני יכול להגיד לך, חבר הכנסת מקלב, שבגלל - - -

אורי מקלב: - - -

איתן גינזבורג: מכיוון רוב הסגנים החליטו להחרים את הנשיאות, אז גם נטל ניהול המליאות מוטל על שני סגנים.

איתן גינזבורג: בסדר?

איתן גינזבורג: אז באותה מידה אני יכול להגיד לך שהם לא היו ולא שקלו.

איתן גינזבורג: אז אני לא חושב ששני הסגנים שנותרו וצריכים לנהל את המליאה כל השבוע, צריכים להישאר עוד כמה שעות בשביל הצעות לסדר הנוספות.

יצחק פינדרוס: תנו לכם אתמול 10 שעות חופשי.

אורי מקלב: אני מבין שאלה דברים חמורים שאתה אומר.

אורי מקלב: אתה אומר דברים ממש - - -

איתן גינזבורג: רגע, אני לא.

איתן גינזבורג: אני לא סיפרתי על זה - - -

אורי מקלב: אתה גם עורך דין, אתה גם חבר הכנסת.

אורי מקלב: אז אני מבין שהצעה שלי נדחתה בגלל שהסגנים לא היו מוכנים לבוא.

איתן גינזבורג: ממש לא.

איתן גינזבורג: ממש לא.

אורי מקלב: היה לכם – זה מה שאמרת עכשיו.

איתן גינזבורג: ממש לא.

איתן גינזבורג: היא גם לא נדחתה בגלל שהסגנים אתמול לא היו בנשיאות.

ניר אורבך: חבר הכנסת גינזבורג, רגע אחד.

אורי מקלב: לא.

אורי מקלב: אלה הדברים שאמרת.

איתן גינזבורג: - - -

אורי מקלב: אתה אמרת שהעבודה מתחלקת לשלושה סגנים.

איתן גינזבורג: אדוני, אתה אמרת עכשיו, הרגע, שבנשיאות לא היו נציגי האופוזיציה, ולכן זה לא אושר.

איתן גינזבורג: אז תסכל טוב על הצעות לסדר שאושרו.

איתן גינזבורג: כי שתיים מהן, שתיים מהשלוש, יש נציגות אופוזיציה.

איתן גינזבורג: אז אני מבקש ממך לא להטיל דופי בעבודה שלנו, בשיקול הדעת שלנו בנשיאות.

אורי מקלב: לא.

אורי מקלב: לא אמרתי.

אורי מקלב: אמרתי שלא היה מי ייצג ויעמוד על הדברים האלה בחשיבות.

איתן גינזבורג: לא.

איתן גינזבורג: בסדר.

אורי מקלב: אני חושב שחלק גדול חסר.

אורי מקלב: אני גם מבין שמוטלת עליכם עבודה רבה.

אורי מקלב: ואני מסביר שגם אתמול וגם היום לא נשב עד מאוחר.

אורי מקלב: היו כנסות, מליאה קצרה, ישיבות מליאה מאוד קצרות.

אורי מקלב: כך שלא הייתם צריכים אתמול הצבעות עד 01:00 על שלושה סגנים שרוב הנטל או הנטל עכשיו מונח עליהם.

אורי מקלב: גם היום לא תהיה מליאה ארוכה, המליאה מאוד קצרה.

איתן גינזבורג: זו לא הסיבה שלא אישרנו.

שמחה רוטמן: למה אישרתם רק שלושה?

אורי מקלב: אתה אמרת את זה.

אורי מקלב: אתה אמרת את זה.

ניר אורבך: חבר הכנסת גינזבורג, רגע.

ניר אורבך: חבר הכנסת מקלב, בואו נתכנס לסיום הדברים.

ניר אורבך: בסדר?

אורי מקלב: אז מילת הסיום.

אורי מקלב: אני חושב שזה המקרה הקלאסי של הצעה לסדר דחופה.

אורי מקלב: אני גם חושב שזה המקרה, אחד המקרים שוועדת הכנסת צריכה לאשר ערערים.

אורי מקלב: בשביל זה קיימת ועדת הכנסת.

אורי מקלב: לקיים הליך כזה, מסלול כזה.

אורי מקלב: ואתם מקמצים באישורים.

אורי מקלב: אתה אומר יותר מאחת במשך חצי שנה.

אורי מקלב: אני חושב שזה לא.

אורי מקלב: אני זוכר שכמעט כל ועדת הכנסת היו מאשרים מינימום הצעה אחת לסדר, אם לא יותר.

אורי מקלב: בוודאי שהפעם עשיתם רק שלוש, אישרתם רק שלוש הצעות.

אורי מקלב: הסיבה שיש רק שלושה סגנים שמשמשים לא צריכה להיות סיבה שלא תאשרו.

איתן גינזבורג: זו לא הייתה הסיבה.

ניר אורבך: חבר הכנסת גינזבורג, תתייחס, בבקשה.

איתן גינזבורג: אני אתייחס.

איתן גינזבורג: ראשית, זו לא הייתה הסיבה.

איתן גינזבורג: זו הייתה תגובה לאמירה שלך, שבגלל שלא היו נציגי האופוזיציה בנשיאות נראה כאילו שהדברים לא נשקלו.

איתן גינזבורג: ולא כך היא.

איתן גינזבורג: אבל זו הייתה תגובה על האמירה הזאת.

אורי מקלב: טוב.

איתן גינזבורג: שנית, האמירה כאילו ועדת הכנסת הזאת לא מאשר ערעורים איננה נכונה.

איתן גינזבורג: היא אישרה לא מעט ערעורים.

אורי מקלב: אתה יכול להגיד כמה?

איתן גינזבורג: לא.

איתן גינזבורג: אני לא יושב-ראש הוועדה ולא ספרתי.

איתן גינזבורג: אבל הייתי נוכח כשאושרו, כי אני זה שמנמק את הערעורים.

אורי מקלב: - - -

איתן גינזבורג: רק שנייה, רק שנייה.

איתן גינזבורג: לא סיימתי.

אורי מקלב: כמה ערערים אושרו.

איתן גינזבורג: ואני חייב ללכת, חבר הכנסת מקלב, כי אני מנהל מליאת פנים שהייתה אמורה להתחיל לפני 22 דקות, ולא נפתחה כי אני כאן.

איתן גינזבורג: אז תאפשרו לי.

איתן גינזבורג: שלוש, יושב-ראש הכנסת יריב לוין לשעבר, כשהוא היה יושב-ראש הכנסת ואני הייתי יושב-ראש ועדת הכנסת, אני זוכר איך, מה שנקרא, נאמר לי שבחריג שבחריגים מאשרים ערעורים על החלטות נשיאות.

איתן גינזבורג: זו הייתה ממש מדיניות הבקשה.

איתן גינזבורג: אז לומר שבכנסות קודמות אשרו פה ערעורים כי יש את המנגנון הזה, המנגנון זה קיים.

אורי מקלב: חבר הכנסת יריב לוין חתום על הבקשה.

אורי מקלב: הוא אחד מהחתומים על הבקשה.

איתן גינזבורג: אדוני.

ניר אורבך: חבר הכנסת מקלב, תן לו, בבקשה, לסיים.

איתן גינזבורג: חתום על ההצעה לסדר.

איתן גינזבורג: הוא לא חתום על הערעור.

אורי מקלב: לא.

אורי מקלב: על ההצעה לסדר.

איתן גינזבורג: ולכן אני אומר – אגב, מותר גם לערער.

איתן גינזבורג: אני מדבר על האמירה הכללית כאילו הוועדה הזאת לא מאשרת ערעורים.

איתן גינזבורג: אז אני אומר שהוועדה הזאת ככלל, אם היא הייתה עכשיו צריכה לקבל כל ערעור שהגישו חברי הכנסת על כך שהנשיאות לא אשרה את ההצעה לסדר שלהם, אז למה יש נשיאות?

איתן גינזבורג: בסוף הערעורים הם על מקרים חריגים.

איתן גינזבורג: בסוף צריך לתת לגוף שמחליט את הסמכות להחליט.

איתן גינזבורג: במקרים חריגים, לא סבירים, קיצוניים, מיוחדים לבוא לכאן ולערער עליהם.

אורי מקלב: זה לא כתוב בנוהל.

איתן גינזבורג: שנייה.

איתן גינזבורג: זה לא כתוב.

איתן גינזבורג: כך אני מפרש את זה.

אורי מקלב: לא.

אורי מקלב: הפרשנות היא אחרת.

איתן גינזבורג: שנייה.

ניר אורבך: חבר הכנסת מקלב.

אורי מקלב: בסדר.

איתן גינזבורג: ולכן אני מבקש מוועדת הכנסת לקבל את עמדת הנשיאות ביחס להצעות לסדר שאושרו.

איתן גינזבורג: שניים מתוך השלושה הם נציגי האופוזיציה.

איתן גינזבורג: אי-אפשר לטעון שבגלל שלא הייתה אופוזיציה לא אושרו הצעות לסדר של האופוזיציה.

איתן גינזבורג: אני מבין את חשיבות הנושא זה.

איתן גינזבורג: הנושא של אי התייצבות נושא משרה או בעל תפקיד ציבורי בוועדת הכנסת ראוי לה להידון.

איתן גינזבורג: היא בהחלט נושא חשוב.

איתן גינזבורג: מי כמוני מקפיד על מעמד הכנסת, זה אולי אפילו נושא שיידון פה בוועדת הכנסת, אינני יודע.

איתן גינזבורג: זה המקום שראוי לדון בדברים האלה.

איתן גינזבורג: לא כל דבר צריך למשוך למליאה.

איתן גינזבורג: לא על כל דבר צריך לדון בדחיפות השבוע.

איתן גינזבורג: אנחנו נמצאים בתקופה מסוימת שהנשיאות חשבה שבעת הזאת ראוי לאשר שלוש הצעות דחופות לסדר.

עופר כסיף: ניר.

איתן גינזבורג: יש עוד הצעות אחרות שאושרו.

איתן גינזבורג: יש גם דיונים מהירים שאושרו אתמול.

איתן גינזבורג: והכנסת ממשיכה לתפקד.

איתן גינזבורג: אני מציע בהקשר הזה לחברי הוועדה לקבל את עמדת הנשיאות.

ניר אורבך: תודה רבה.

אורי מקלב: התייחסות.

ניר אורבך: עוד רגע אחד.

ניר אורבך: תודה.

ניר אורבך: אנחנו נמשיך.

שמחה רוטמן: אני יכול?

ניר אורבך: רגע אחד.

ניר אורבך: אתה רוצה להתייחס לנושא?

עופר כסיף: כן.

עופר כסיף: אני רוצה רק במשפט אחד.

עופר כסיף: לא חולק ברמה המהותית על מה שאמר חבר הכנסת גינזבורג.

עופר כסיף: אני חולק על ההחלטה הקונקרטית.

עופר כסיף: ואני חוזר ואומר, לעניות דעתי, ואני שמח שחבר כנסת פינדרוס הסכים איתי, לא יכול להיות, לא יכול להיות שהכנסת לא תדון במצב שבו אומרים לאנשים עם מוגבלויות לעבור עיקור.

עופר כסיף: איך יכול להיות שאנחנו לא נדון בזה בכנסת?

איתן גינזבורג: מי אמר שלא תדון?

איתן גינזבורג: שתדון.

עופר כסיף: אז לא.

עופר כסיף: אני רוצה לדון בזה השבוע דחוף.

איתן גינזבורג: אתה רוצה.

איתן גינזבורג: אתה רוצה.

איתן גינזבורג: אבל שאפשר לדון.

עופר כסיף: ברור שאני רוצה.

עופר כסיף: בגלל זה אני מגיש ערעור.

איתן גינזבורג: בסדר.

איתן גינזבורג: אבל אתה יכול לדון בזה בוועדת הרווחה.

איתן גינזבורג: פנית לוועדת הרווחה?

עופר כסיף: בגלל זה אני מגיש ערעור.

איתן גינזבורג: פנית לוועדת הרווחה, למשל, לדון בזה השבוע?

עופר כסיף: אני רוצה לדון בזה במליאה משום שזה עניין שחשוב שיגיע לציבור.

עופר כסיף: הוא יגיע לציבור דרך המליאה.

ניר אורבך: חבר הכנסת כסיף, העמדה הובהרה.

ניר אורבך: תודה רבה.

אורי מקלב: אני יכול להתייחס?

ניר אורבך: עוד רגע.

ניר אורבך: חבר הכנסת רוטמן, בבקשה.

שמחה רוטמן: טוב.

שמחה רוטמן: אדוני היושב-ראש, אדוני סגן יושב-ראש הכנסת, כמו שאמרתי, הנושא הזה של התייצבות נציב קבילות השופטים בכנסת הוא עד כדי כך חשוב שניהלנו עליו תכתובות ב-02:00 אתמול בעוד יושב כאן וממתין לדיון.

שמחה רוטמן: הנושא הזה, בעיניי, אם הנושא הזה לא מקבל דיון דחוף, במקרה, אתה יודע, אומרים לא במקרה, אלא בהשגחה פרטית, הדיון נידחה בגלל הבידוד, הדיון שהיה אמור להיות בוועדה בהיעדרו של נציב הקבילות נידחה.

שמחה רוטמן: ולכן הדחיפות כאן עוד יותר גדולה, כי אני הייתי רוצה שהמליאה תקרא ליושב-ראש ועדת החוקה ולנציב קבילות השופטים, שלא ננהל בעצם את הדיון פעמיים.

שמחה רוטמן: אם הכול היה מתנהל כמתוכנן, היה מתנהל דיון בוועדת חוקה.

שמחה רוטמן: לא היה מגיע נציב הקבילות, מבזה את הכנסת באי הגעתו.

שמחה רוטמן: אחר כך היינו באים ואומרים: בואו נדון במליאה למה הוא לא הגיע, למה זה לא בסדר.

שמחה רוטמן: והקריאה הייתה: בואו נקיים דיון נוסף בוועדת החוקה בהתייצבותו.

שמחה רוטמן: קרה מקרה, קרתה תקלה בסייעתא דשמיא, שנוכל לדון במליאה.

שמחה רוטמן: אם תאשרו את ההצעה הדחופה הזאת קודם לכן, נוכל לדון בזה במליאה.

שמחה רוטמן: להוציא קריאה ברורה גם ליושב-ראש הוועדה וגם לנציב שלא לבזות את החוק ואת הכנסת.

שמחה רוטמן: ואז אנחנו נחסוך גם מזמנה של הכנסת גם מזמנה של הוועדה וגם מזמנם של כל המוזמנים שיצטרכו להגיע פעמיים בדיון כפול.

שמחה רוטמן: לגוף ההצעה, אתה בדרך כלל מבקש שלא להתייחס, אז אני לא מתייחס לגוף הצעה, אלא לעניין הדחיפות.

שמחה רוטמן: אני חושב שגם העניין שצומצם המספר, גם העניין שהיה בגלל הדחייה שהתרחשה לאחר הגשת הבקשה, הפך הנושא הזה לעוד יותר דחוף.

שמחה רוטמן: אני מבקש שבנושא הזה תאשרו את הדחיפות.

שמחה רוטמן: אני חושב שכל מי שחשוב לו מעמדה וכבודה של הכנסת צריך לדרוש בכל פה את ההתייצבות של נציב קבילות השופטים אורי שהם.

שמחה רוטמן: אני חושב שזה שהוא עשה דין לעצמו זה חמור מאוד.

שמחה רוטמן: ואני חושב שהכנסת, ועדת הכנסת והמליאה, ואחר כך גם ועדת החוקה, צריכות להגיד את דברן בצורה ברורה בנושא הזה.

שמחה רוטמן: אני לא חושב שיכול להיות נושא יותר חשוב או דחוף ממנו.

ניר אורבך: תודה רבה.

ניר אורבך: אנחנו נצא.

אורי מקלב: אני רוצה להתייחס גם.

ניר אורבך: אני מציע - - -

אורי מקלב: רק להתייחס דקה על מה שאמר גינזבורג.

אורי מקלב: זה ממש לא זה.

ניר אורבך: אבל באמת קצר.

אורי מקלב: ראשית, אני לא רואה שמשלושת הצעות שהציעו הן הצעות של האופוזיציה.

אורי מקלב: אני רואה, עד כמה שאני יודע, אני מסתכל על היזמים.

אורי מקלב: בכל אופן, יוזמה של רות וסרמן לנדה שהיא לא מהקואליציה.

ניר אורבך: הוא אמר בשתיים מתוך השלוש יש מעורבות.

ניר אורבך: זו ההגדרה.

אורי מקלב: - - -

ניר אורבך: לא.

ניר אורבך: חבר הכנסת מרגי, מה לעשות, אני הייתי שמח אם הוא היה בקואליציה, אבל הוא באופוזיציה, מה לעשות.

אורי מקלב: כן.

ניר אורבך: ובהצעה הראשונה חברת הכנסת סטרוק.

אורי מקלב: כן.

אורי מקלב: היא הצטרפה לזה.

אורי מקלב: בסדר.

ארבל אסטרחן: לא הצטרפה.

ארבל אסטרחן: לא.

ארבל אסטרחן: היא לא הצטרפה.

ניר אורבך: חבר הכנסת מקלב, אני רוצה לבדוק כמה אפשרויות, ברשותך.

ניר אורבך: אנחנו יוצאים להתייעצות סיעתית.

ניר אורבך: נחזור ב-09:34.

אורי מקלב: על הדבר הזה?

עופר כסיף: אני חייב ללכת.

ניר אורבך: הבנתי.

ניר אורבך: בסדר.

אורי מקלב: אני רוצה להוסיף, אולי להוסיף לך, אדוני היושב-ראש, עוד סיבה.

ארבל אסטרחן: עופר, אתה לא יכול להצביע.

עופר כסיף: מה?

ארבל אסטרחן: אתה לא יכול להצביע ממילא כמערער.

עופר כסיף: לא, לא, לא.

עופר כסיף: אני יודע.

אורי מקלב: יש בעיה של רוב?

ניר אורבך: לא בגלל זה אני עושה התייעצות הסיעתית.

אורי מקלב: לא?

ניר אורבך: אתה רוצה שנעלה להצבעה עכשיו, נעלה להצבעה עכשיו.

ניר אורבך: אבל אני לא ממליץ.

שמחה רוטמן: לא, לא.

שמחה רוטמן: הוא רוצה לבדוק אפשרות.

אורי מקלב: כן.

אורי מקלב: אז אני רוצה להוסיף לך.

אורי מקלב: אני גם רוצה להוסיף לך על זה שהוועדה לא יכולה.

ניר אורבך: טוב.

ניר אורבך: אנחנו מחדשים את הישיבה.

ניר אורבך: אנחנו נעבור כרגע להצבעות.

ניר אורבך: אנחנו נעבור.

ניר אורבך: ההצבעה הראשונה היא על - -

- דדון: תגיד לפני זה.

ניר אורבך: לא, לא.

ניר אורבך: בסדר.

ניר אורבך: כשנגיע רק להצבעה על ההצעה שלו.

ניר אורבך: - - הערעור הראשון: הגבלת הורות לבעלי מוגבלויות, של חבר הכנסת עופר כסיף.

ניר אורבך: איפה חברת הכנסת שפק?

ניר אורבך: היא פה?

קריאה: היא הלכה לכספים.

ניר אורבך: אה, היא הלכה כבר לכספים.

ניר אורבך: טוב.

ניר אורבך: מי בעד? ירים את ידו.

אורי מקלב: אני יכול להצטרף?

- דדון: אתה יכול להצביע.

- דדון: שניים.

אורי מקלב: במקרה הזה אני יכול להצטרף?

ניר אורבך: כן, כן.

ארבל אסטרחן: לזה כן אפשר.

ניר אורבך: מי נגד?

ניר אורבך: נתקבל.

ניר אורבך: הערעור התקבל.

ניר אורבך: אנחנו עוברים לסעיף השני: סירוב נציב קבילות השופטים אורי שהם להופיע בכנסת וסירוב יושב-ראש ועדת החוקה לכפות את התייצבותו לדיון.

ניר אורבך: אני מדגיש שהערעור הוא רק של חבר הכנסת מקלב, כי חבר הכנסת אבי מעוז לא התייצב לדיון.

ניר אורבך: אז, מבחינתנו, הערעור הוא של חבר הכנסת אורי מקלב.

אורי מקלב: גם חבר הכנסת יריב לוין בתוך הרשימה.

אורי מקלב: לא כתוב פה, אבל זה.

ניר אורבך: לא, לא.

ניר אורבך: אין בעיה.

ניר אורבך: אני מדבר פורמלית.

ארבל אסטרחן: הוא לא ערער.

אורי מקלב: מה?

ארבל אסטרחן: הוא לא ערער.

אורי מקלב: אה, לא ערער.

אורי מקלב: כן.

ניר אורבך: פורמלית, הערעור הוא רק של חבר הכנסת אורי מקלב.

ניר אורבך: ואם הערעור יתקבל, אז יהיו לזה השלכות גם לגבי ההצעה לסדר-היום במליאה.

אורי מקלב: לא.

אורי מקלב: זה כתוב שיריב לוין הצטרף לבקשה?

אורי מקלב: זה כתוב פה?

ארבל אסטרחן: הוא לא ביקש.

ארבל אסטרחן: יריב לוין לא ביקש.

אורי מקלב: לא.

אורי מקלב: להצעה לסדר.

- דדון: לא, לא.

יצחק פינדרוס: בהצעה כן.

ארבל אסטרחן: הוא הגיש הצעה לסדר לנשיאות.

שמחה רוטמן: לא.

שמחה רוטמן: הכוונה היא שהצעה לסדר - - -

יצחק פינדרוס: בערעור.

ניר אורבך: נכון, נכון.

ניר אורבך: במידה שהערעור יתקבל.

שמחה רוטמן: זה שאני נימקתי ואני מסיעתו זה לא נחשב?

ארבל אסטרחן: לא.

ארבל אסטרחן: כתוב שרק אם הוועדה צריכה להצביע כשהוא נעדר מסיבה רפואית, סיבה מוצדקת.

אורי מקלב: לא.

אורי מקלב: אני רק שאלתי אם בהצעה לסדר הוא רשום בכלל, לא לערער.

ארבל אסטרחן: חבר הכנסת יריב לוין הגיש בקשה באותו נושא.

ארבל אסטרחן: לא ערער.

אורי מקלב: אוקיי.

אורי מקלב: לא משנה.

אורי מקלב: במזכירות, בשעה עשר, לא היה רשום שהוא בכלל הגיש.

ארבל אסטרחן: אה.

ארבל אסטרחן: כן, כן.

ארבל אסטרחן: הוא מופיע.

אורי מקלב: אה, בסדר.

אורי מקלב: אני פשוט לא רואה מי.

ניר אורבך: בסדר.

ארבל אסטרחן: חבר הכנסת אבי מעוז כתב מכתב ערעור ולא הגיע.

ארבל אסטרחן: ולכן מצביעים על ההצעה של חבר הכנסת מקלב.

ניר אורבך: טוב.

ניר אורבך: מי בעד?

ניר אורבך: ירים את ידו.

ניר אורבך: מי נגד?

ניר אורבך: נתקבל.

ניר אורבך: הערעור התקבל.

ניר אורבך: תודה רבה.

ניר אורבך: חבר הכנסת רוטמן, יש לנו גם איזושהי הבנה ג'נטלמנית בינינו לבין חבר הכנסת מקלב.

ניר אורבך: אז הוא יעדכן אותך, בסדר?

יצחק פינדרוס: על הערעור של עופר כסיף הייתה הצבעה כבר?

ניר אורבך: הייתה הצבעה.

- דדון: אושר.

ארבל אסטרחן: - - -

אורי מקלב: אתה רשמת לעצמך שהיית.

יצחק פינדרוס: איך פספסתי?

אורי מקלב: לא, אני הצטרפתי.

אורי מקלב: אני הייתי במקומך.

אורי מקלב: אני מילאתי את מקומך.

ניר אורבך: אני אומר רק לפרוטוקול, הוועדה גם ראתה לנכון לקבל את הערעורים גם, בין היתר, בגלל העובדה שבדרך כלל אנחנו מקבלים פה חמש הצעות לסדר שהתקבלו מהנשיאות.

ניר אורבך: הפעם קיבלנו מהנשיאות רק שלוש.

ניר אורבך: אז אנחנו, מבחינתנו, ממלאים את המכסה.

ניר אורבך: זה בין יתר השיקולים שלנו.

אורי מקלב: אז אני רוצה באמת להפנות אותך.

אורי מקלב: שאלתי בהפסקה את ארבל, מה המטרה?

אורי מקלב: וזו הייתה ועדת הכנסת, וחשיבות לוועדה שאתה עומד בראשה, על מעמד הכנסת, חוץ מהנשיאות.

אורי מקלב: המסלול הזה קיים כדי לתת גם לכנסת, חוץ מהנשיאות, ובוודאי אם תרצה לשמוע את זה מארבל, היא תסביר לך.

אורי מקלב: וזה גם היה, זכור לי פעם.

אורי מקלב: זה לא סתם.

אורי מקלב: מעל הנשיאות או במקביל לנשיאות יש גם לכנסת דעה.

ניר אורבך: חבר הכנסת מקלב, זה נכון.

ניר אורבך: אבל אני מזכיר שהערעור פה הוא לא ערעור מהותי.

אורי מקלב: לא על זה.

ניר אורבך: לא, לא.

ניר אורבך: חשוב להגיד.

ניר אורבך: ועדת הכנסת לא דנה אם הנושא שעלה לסדר-היום כבקשה ונידחה.

ניר אורבך: נידחה, מה השיקולים המהותיים.

ניר אורבך: אנחנו לא נכנסים לזה, כי באמת לא יהיה לזה סוף, כי גם, לצערי, רוב הבקשות נדחות.

ניר אורבך: הרבה פעמים זה פרוצדורלי.

אורי מקלב: היושב-ראש, אתה לא צריך לדון למה זה נידחה, אם זה נידחה או לא.

אורי מקלב: יש לך את הזכות כיושב-ראש ועדת הכנסת לעלות דבר דחוף כשאתה רואה שזה חשוב.

ניר אורבך: חבר הכנסת מקלב, אנחנו הפעלנו שיקול דעת בעבר.

ניר אורבך: ולא פעם אחת, אגב.

אורי מקלב: כן.

ניר אורבך: ואגב, שיקול דעת שמפעילים ואומרים לא זה גם שיקול דעת.

ניר אורבך: לא תמיד צריך לקבל.

ניר אורבך: הרבה פעמים עשינו איזשהו דיון מחשבתי וכן הלכנו עם שיקול הדעת של הנשיאות.

אורי מקלב: אני רוצה להגיד לך.

אורי מקלב: זה לא שאתה בא לבחון אם הנשיאות שסירבה הייתה בסדר או לא.

שמחה רוטמן: אתה לוקח לו את הזמן, ולכן הוא לא מעלה את ההצבעה לעניין ההצעה של חומש.

ניר אורבך: כן.

ניר אורבך: אני לא מצליח.

ניר אורבך: כל פעם, כל שבוע זה, כל ישיבה - - -

אורי מקלב: רק שנייה.

אורי מקלב: תנו לי לסיים, רגע.

אורי מקלב: אני חושב שזה דבר מהותי.

ניר אורבך: חבר הכנסת מקלב, הדברים ברורים.

ניר אורבך: הדברים ברורים.

אורי מקלב: אתה מביא את זה בגלל - - - ואני רוצה להגיד לך על פי רוב, כשהייתי סגן, הייתי מערער שיש עומס בסדר-היום וכבר מצינו את הצעות לסדר.

אורי מקלב: לא מעבר לזה.

ניר אורבך: הדברים ברורים.

אורי מקלב: אני רוצה שתבדוק את זה בנשיאות.

ניר אורבך: אני אומר שוב במידה רבה של צער גם, שוב, אני חבר כנסת חדש.

ניר אורבך: אני לא יודע מה היה לפני.

ניר אורבך: אבל שומע מהסיפורים שלכם, הוותיקים, שזו לא התנהלות רגילה.

ניר אורבך: בסדר?

ניר אורבך: אנחנו לא בהתנהלות רגילה, לצערי, אני אומר את זה.

ניר אורבך: בלי להאשים כרגע.

ניר אורבך: אנחנו לא בהתנהלות רגילה של קואליציה-אופוזיציה.

ניר אורבך: לא בהתנהלות רגילה של הוועדות.

ניר אורבך: אני אומר את זה בצער.

יצחק פינדרוס: גם לא במליאה.

ניר אורבך: אני שוב אומר כרגע עובדתית.

ניר אורבך: ולכן הבסיס להשוואה הוא לצערי - - -

אורי מקלב: אני מצדיק אותך.

אורי מקלב: אתה יודע שגם העמדה שלנו וגם של הרב פינדרוס, הסיעה שלנו, אנחנו כן בעלי זכות הצבעה בכל הוועדות שאנחנו נתנו את האפשרות.

אורי מקלב: אני חושב שאופוזיציה מפסידה בזה שהיא לא משתתפת.

אורי מקלב: אבל יש דעות.

אורי מקלב: ואני מקבל את דעת הרוב בעניין הזה.

אורי מקלב: אבל הנושא של עשר וחצי ועשר אני חושב שהוא גם שווה - - -

ניר אורבך: בסדר גמור.

ניר אורבך: אנחנו אחרי זה נהיה מול ארבל.

ארבל אסטרחן: את השעה תבדוק מול המזכירות.

אורי מקלב: מה?

ארבל אסטרחן: את השעה תבדוק מול המזכירות.

שמחה רוטמן: בכל מקורה, אדוני היושב-ראש, מאחר שסעיף ג' בסדר-היום שלך נובע מהצעתי במליאה - - -

יצחק פינדרוס: תעלה את זה להצבעה.

ניר אורבך: אז שהוא ישחרר אותנו.

יצחק פינדרוס: תעלה את זה להצבעה כשאני פה.

שמחה רוטמן: אדוני היושב-ראש, מאחר שנושא ג' בסדר-היום שלך נובע מהצעתי במליאה, אני רק אומר שאני מוכן לוותר עליו ברצון בתנאי שתקבע ועדה לחוק של חומש.

ניר אורבך: שאני אעלה סעיף אחר.

ניר אורבך: הבנתי.

ניר אורבך: הבנתי.

ניר אורבך: הבנתי.

שמחה רוטמן: שמחכה כבר שבעה חודשים לקביעת ועדה.

ניר אורבך: שבעה וחצי.

ניר אורבך: שבעה וחצי.

שמחה רוטמן: שבעה וחצי חודשים.

ארבל אסטרחן: אבל מי סופר?

ארבל אסטרחן: << נושא >> 2.

ארבל אסטרחן: הצעת חוק לתיקון פקודת מס הכנסה (פטור ממס למענק כספי בשל הישג בתחרות ספורט), התשפ׳׳א–2021 (פ/1888/24), של חבר הכנסת יריב לוין << נושא >>

ארבל אסטרחן: << נושא >> 4.

ארבל אסטרחן: הצעת חוק לתיקון פקודת מס הכנסה (פטור ממס על מענק ששולם לספורטאי עקב זכייה במדליה במשחקים האולימפיים או באליפויות העולם בספורט), התשפ׳׳א–2021 (פ/2138/24), של חבר הכנסת יוסי שיין וקבוצת חברי הכנסת << נושא >>

ניר אורבך: אנחנו נעבור לסעיף הבא: בקשת יושב-ראש ועדת הכספים למיזוג הצעות החוק הבאות:

ניר אורבך: הצעת חוק לתיקון פקודת מס הכנסה (פטור ממס למענק כספי בשל הישג בתחרות ספורט), התשפ׳׳א–2021 (פ/1888/24), של חבר הכנסת יריב לוין.

ניר אורבך: הצעת חוק לתיקון פקודת מס הכנסה (פטור ממס על מענק ששולם לספורטאי עקב זכייה במדליה במשחקים האולימפיים או באליפויות העולם בספורט), התשפ׳׳א–2021 (פ/2138/24), של חבר הכנסת יוסי שיין וקבוצת חברי הכנסת.

ניר אורבך: מי בעד הצעת המיזוג?

ניר אורבך: ירים את ידו.

- דדון: שניים.

- דדון: נתקבל.

ניר אורבך: פה אחד למעשה.

ניר אורבך: תודה.

- דדון: כן.

ניר אורבך: אנחנו עוברים לסעיף הבא: קביעת ועדה לדיון בהצעת חוק סמכויות מיוחדות להתמודדות עם נגיף הקורונה החדש (הוראת שעה) (תיקון מס' 11) (מימון מקום לבידוד מטעם המדינה), התשפ"ב –2021 (מ/1486).

ניר אורבך: המלצת הלשכה המשפטית היא ועדת החוקה, חוק ומשפט.

ניר אורבך: נשמעו המלצות במליאה להעביר את הצעת החוק לוועדה לקידום מעמד האישה.

ניר אורבך: מי בעד להעביר לוועדת החוקה, חוק ומשפט?

ניר אורבך: ירים את ידו.

- דדון: אחד.

ניר אורבך: מי נגד?

- דדון: אחד.

ניר אורבך: שמה זה אומר?

ארבל אסטרחן: זה לא עבר.

ארבל אסטרחן: צריך פשוט להביא את זה שוב.

ארבל אסטרחן: לא נתקבל.

- דדון: רוויזיה.

ניר אורבך: טוב.

ניר אורבך: רוויזיה.

ארבל אסטרחן: לא.

ארבל אסטרחן: אין לנו החלטה.

ארבל אסטרחן: זה לא רוויזיה אפילו.

ניר אורבך: טוב.

ארבל אסטרחן: אין החלטה אחרת.

יצחק פינדרוס: אז מה הפרוצדורה?

ארבל אסטרחן: יהיה צריך להביא את זה שוב לסדר-היום.

ארבל אסטרחן: נשאר פה לדיון.

ניר אורבך: נעשה את זה.

ניר אורבך: שוב, לסדר-היום.

ניר אורבך: בסדר.

ניר אורבך: נעביר את זה בהמשך.

- דדון: אז מתי אתה רוצה שנתכנס עוד פעם?

- דדון: נעשה אולי הפסקה?

ניר אורבך: יש לנו עוד סעיפים?

ארבל אסטרחן: אי-אפשר לא להעביר את זה בוועדה.

ארבל אסטרחן: המליאה - - -

- דדון: רגע, אנחנו נעשה הפסקה?

- דדון: ניר, מתי אתה רוצה שנחזור כדי להעלות את זה שוב?

ניר אורבך: שנייה, רגע אחד.

ניר אורבך: תכף נראה מה לעשות.

ניר אורבך: אני אסיים את הפגישה עם פינדרוס.

ניר אורבך: ב-10:00.

ארבל אסטרחן: לא.

ארבל אסטרחן: צריך להגיד שהישיבה תתחדש, אבל הוועדה יצאה להפסקה.

קריאה: אבל זה לא לפי הנוהל.

ניר אורבך: אני אצא להפסקה.

ניר אורבך: ואני חוזר ב-10:00.

ניר אורבך: אין בעיה.

קריאה: אוקיי.

קריאה: בסדר.

קריאה: לא נורא.

ניר אורבך: הישיבה יוצאת להפסקה.

ניר אורבך: נחזור בשעה 10:00

ניר אורבך: אנחנו מחדשים את ישיבת ועדת הכנסת.

ניר אורבך: אנחנו חוזרים חזרה לסעיף ג': קביעת ועדה לדיון בהצעת חוק סמכויות מיוחדות להתמודדות עם נגיף הקורונה החדש (הוראת שעה)(תיקון מס' 11)(מימון מקום לבידוד מטעם המדינה), התשפ"ב –2021 (מ/1486).

ניר אורבך: המלצת הלשכה המשפטית היא להעביר את זה לאן?

- דדון: לוועדת החוקה.

ניר אורבך: לוועדת החוקה.

ניר אורבך: נשמעו הצעות במליאה גם להעביר את זה לוועדה לזכויות הילד, נכון?

- דדון: למעמד האישה.

ניר אורבך: למעמד האישה, כמעט.

ניר אורבך: מי בעד להעביר את זה לוועדת החוקה?

ניר אורבך: ירים את ידו.

- דדון: שניים.

- דדון: אושר.

ניר אורבך: פה אחד.

- דדון: נכון.

ניר אורבך: תודה רבה, חבר הכנסת בגין.

זאב בנימין בגין: יכולת לעשות את זה בעצמך ולשלוח שליח.

זאב בנימין בגין: הכול בסדר.

ניר אורבך: תודה.

זאב בנימין בגין: אני מצטער על מה שקרה.

ניר אורבך: לא, לא.

ניר אורבך: הכול בסדר.

זאב בנימין בגין: אבל ממש תוך כדי.

ניר אורבך: הכול בסדר.

ניר אורבך: תודה רבה, חבר הכנסת בגין.

ניר אורבך: אני נועל את הישיבה.

ניר אורבך: תודה רבה.

זאב בנימין בגין: תודה, אדוני היושב-ראש.